KS Daily View 8 มี.ค. 2023
8 มีนาคม 2566

KS Daily View 08.03.2023 >>> ถ้อยแถลงประธาน Fed ส่งสัญญาณ Hawk กดดันสินทรัพย์เสี่ยง แนะหุ้น Defensive SET คาดแกว่งตัวลง 1,605-1,625 หุ้นแนะนำวันนี้ ADVANC
สรุปตลาดหุ้นเมื่อวาน
ในประเทศ SET Index เมื่อวานปิด 1618.51 จุด (0.72%) หุ้นที่ปรับขึ้นเด่นคือ  EA +2.7%, DELTA +2.05%,  SCC +1.83%, PTT +0.8% ฯลฯ  ส่วนหุ้นที่ปรับลงแรงและกดดัชนีคือ TRUE -2.33%, IVL -1.34%, AOT -1.06% ฯลฯ
ต่างประเทศ : ตลาดหุ้นสหรัฐปรับฐานแรงหลังจากประธาน Fed แถลงต่อวุฒิสภาสหรัฐ ออกมาในโทนส่งสัญญาณดอกเบี้ยสหรัฐอาจจะขึ้นมากกว่าที่คาดเป็นปัจจัยกดดัน ดัชนี Dow Jones -1.72%, S&P500 -1.53%, ดัชนี Nasdaq -1.25% โดย Sector ในดัชนี S&P500 ปรับลงทุก Sector กลุ่มที่ Outperform คือ Consumer Staples -0.97%, Communication Services -1.1%, IT -1.3% ฯลฯ ส่วนกลุ่มที่ Underperform คือ Financials -2.5%, Real Estate -2.54%
ประเด็นที่เป็นกระแสต่อการลงทุนในวันนี้
1.) ประธาน Fed Powell แถลงต่อสภาคองเกรสเมื่อคืนออกมาในโทน Agrresive  Key สำคัญ คือ คุณ Powell เผยว่าอัตราดอกเบี้ยสหรัฐมีแนวโน้มที่จะสูงมากกว่าที่คาดการณ์ไว้ก่อนหน้า เพราะตัวเลขเศรษฐกิจยังแข็งแกร่งกว่าที่คิด ทำให้เมื่อคืนตลาดคงมุมมองดอกเบี้ยสหัฐจะยังขึ้นและทรงตัวสูงต่อ สะท้อนจาก Fed Fund Futures  ของ FedWatchTool CME คาดการประชุมรอบ มี.ค. โอกาสขึ้นดอกเบี้ยขึ้นมาที่ 50 bps ด้วยโอกาส 69.8%  และจะเห็นการขึ้นอีก 25 bpsติดต่อกัน 2 ครั้ง ในการประชุมรอบถัดๆไป โดยดอกเบี้ยสหรัฐคาดจะไปพีคดลสงปี 2023 ที่ 5.5-5.75% และทรงตัวระดับนี้ไปจนถึงสิ้นปี  โดยรวมเป็นปัจจัยหนุน Bond Yields ในสหรัฐขึ้นแรง โดยเฉพาะ 2 ปี พุ่งขึ้นมาเหนือ  5.03% สูงสุดนับตั้งแต่ปี 2007 หรือในรอบ 16 ปี เราประเมินระยะสั้นจะเป็น Sentiment ลบต่อ SET Index วันนี้  อย่างไรก็ตามเราไม่ได้ Surprise จากคอมเม้นของประธาน Fed เนื่องจากสอดคล้องกับ Fed Minutes รอบล้าสุด ที่ออกมาและกดดันตลาดหุ้นโลกแล้ว รวมถึงตลาดได้ Price In โอกาสการขึนดอกเบี้ย 50 bps 
2.) เงินเฟ้อไทย(Headline Inflation) เดือน ก.พ. เมื่อวานรายงานออกมาอยู่ที่ 3.79%YoY ต่ำกว่า Consensus คาดที่ 4.2% และชะลอลงจากเดือน ม.ค. ที่ 5.02% จากราคาสินค้ากลุ่มพลังงาน, อาหารสด และอาหารสำเร็จรูป ฯลฯ ที่ปรับลงมา เช่นเดียวกับ Core CPI ในเดือนเดียวกันอยู่ที่ 1.93% ต่ำกว่า Consensus คาดที่ 2.1%YoY และชะลอลงจากเดือน ม.ค. ที่ 3.0% KS ประเมินจะเป็นการช่วยลดแรงกดดันต่อนโยบายการเงินของไทยไม่ต้องขึ้นแรงเหมือนฝั่งสหรัฐฯ เพราะเงินเฟ้อลงมาที่เป้าหมายของ กนง. (1%-3%) โดย Bloomberg consensus คาด กนง. จะขึ้นดอกเบี้ยอีกครั้ง 25bps. อีก 1-2 ครั้งในปีนี้จาก 1.50% เป็น 1.75%-2.0% 
3.) ผลประชุม ครม. เมื่อวานออกมาตรการ Package EV อีกรอบ อาทิ ยกเว้นอากรศุลกากรสำหรับชิ้นส่วนยานยนต์ไฟฟ้า โดนชิ้นนส่วนที่ได้รับการยกเว้นอากรศุลกากร ได้แก่ ของและส่วนประกอบของ ของที่นำเข้าเพื่อประกอบหรือผลิตเป็นยานยนต์ไฟฟ้า หรือเรือแบบพลังงานไฟฟ้าจากแบตเตอรี่ รวม 9 รายการ อาทิ แบตเตอรี่, traction motor,คอมเพรสเซอร์สำหรับยานยนต์ไฟฟ้า ,ระบบบริหารจัดการแบตเตอรี่ (BMS) ,ระบบควบคุมการขับขี่ ออนบอร์ดชาร์ทเจอร์ (on-board charger) ,DC/DC converter, อินเวอร์เตอร์ (inverter) และ พีซียู อินเวอร์เตอร์ PCU inverter ,รีดักชัน เกียร์ (reduction gear) ฯลฯ เรามองเป็น Sentiment บวกต่อหุ้นที่เกี่ยวข้อง อาทิ ผู้ผลิตแบตเตอรี่ อาทิ GPSC , BCPG, BPP ผู้ผลิตชิ้นส่วน แผงวงจรอิเล็กทรอนิกส์ อาทิ HANA, KCE, DELTA
ทิศทางตลาดหุ้นในประเทศ : มุมมองตลาดหุ้นวันนี้เราคาดจะพักฐาน และคาดจะแกว่งตัวลงต่อในช่วงที่เหลือของสัปดาห์นี้ โดยเรายังคงมุมมองตลาดหุ้นที่พักลงมา มองเป็นจังหวะทยอยสะสม    ประเมินแนวรับ  1605 จุด และ 1585 จุด  โดยประเด็นสำคัญที่ต้องตาม อาทิ วันนี้ GDP งวด 4Q23 ของยุโรป , ตัวเลขจ้างงานภาคเอกชนของสหรัฐ  ADP และ คืนนี้คุณ Powell จะมีแถลงต่อสภาฯผู้แทน  และในประเทศเชื่อว่าโฟกัสหลักเราให้น้ำหนักไปที่ การประชุม Analyst meeting วันพุธ (SAPPE, MOSHI), และวันศุกร์ (THG)
โดยกลุยุทธการลงทุน ระยะสั้น แนะนำลงทุนในหุ้นที่อยู่โซนล่าง อาทิ BCP, KKP  หุ้น Defensive อาทิ ADVANC หุ้นขนาดเล็กที่ทิศทางการเติบโตยังดี อาทิ WARRIX, KLINIQ  ส่วนกลุ่มที่ระยะสั้นมี Sentiemnt เชิงลบคือ กลุ่มการเงิน,กลุ่มโรงไฟฟ้า แต่ในมุมมองระยะกลางยาว เรามองบวกต่อ HENG, BGRIM, GPSC
ประเมินตลาดหุ้นไทยวันนี้คาดแกว่งในกรอบ 1605 -1625 จุด หุ้นแนะนำ ADVANC
Top pick :  ADVANC(ราคาพื้นฐาน 233.85 บาท)
1.) เป็นหุ้น Defensive เหมาะกับในช่วงตลาดผันผวน
2.) ปัจจัยหนุนตัวคูณมูลค่าหุ้นคาดจะมาจาก
ตลาดโทรศัพท์มือถือและ FBB ที่ดีขึ้นหลังควบรวมกิจการ
การปลดล็อกมูลค่าที่อาจเกิดขึ้น เช่น การสปินออฟทรัพย์สินซึ่งรวมทั้งเสาส่งสัญญาณ
รายงานตัวเลขเศรษฐกิจ
วันพุธ ติดตาม ตัวเลข JOLTs Job Opening สหรัฐฯ เดือน ม.ค. คาด 10.6 ล้านตำแหน่ง (vs. 11.012 ล้านตำแหน่งเดือนก่อน) ปริมาณสต๊อกน้ำมันดิบสหรัฐฯรายสัปดาห์
วันพฤหัสฯ ติดตาม ตัวเลขเงินเฟ้อจีน เดือน ก.พ. คาด +0.6% MoM และ +2.3% YoY ดัชนีราคาผู้ผลิตของจีน (PPI) เดือน ก.พ. คาด -0.5% YoY ตัวเลข Initial Jobless Claim ของสหรัฐฯ รายสัปดาห์คาด 200K และถ้อยแถลง Fed Barr
วันศุกร์ ติดตามการประชุมธนาคารกลางญี่ปุ่น ซึ่งตลาดคาดว่า BOJ จะยังคงดอกเบี้ยนโยบายที่ -0.1% ขณะที่ต้องจับตานโยบาย Yield Curve control ที่รอบก่อน BOJ ยังไม่ขยายกรอบการเคลื่อนไหวสำหรับอัตราผลตอบแทนพันธบัตรอายุ 10 ปีที่ +/- 0.5% โดยล่าสุดอัตราผลตอบแทนพันธบัตร 10 ปีญี่ปุ่นอยู่ที่ 0.53% ตัวเลขดัชนีความเชื่อมั่นผู้บริโภคไทยเดือน ก.พ. คาด 52 จุด (+0.6% MoM) ตัวเลข Non-farm payroll สหรัฐฯ เดือน ก.พ. คาด +200K ตัวเลขอัตราการว่างงานสหรัฐฯ เดือน ก.พ. คาด 3.4% ตัวเลข Average Hourly Earnings สหรัฐฯ เดือน ก.พ. คาด +0.3% MoM และ +4.7% YoY
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY